景區東北角一景，要通過石門景區嘅三仙會天堂道路或石灶景區嘅森林小道條路上去先至到。佢係廣州最高海拔嘅地方，而且山高氣爽、超多樹林。氣溫比地面低7.2℃，比廣州市區低8～9℃。喺山頂重有嚿天王石，佢同附近嘅天堂二峯、馬騮額、橫坑頂形成四大雄峰。一到太陽落山時可以望到好陡嘅山崖。上到山頂可以感受到「遠山時明滅」同「高峽出平湖」嘅壯觀景象。喺山頂，天晴時可以睇到天王石、天堂二峯、馬騮額、橫坑頂、睇日出同日落、林海、雲海；甚至連流溪河、從化溫泉、良口鎮嘅部分景區、流溪河水庫、廣州蓄能水電廠、惠州嘅南崑山等大自然風光。